<classify> Kati ya waamuzi 18, saba ni waamuzi wa kike huku waliobakia wakiwa ni wanaume.Akizungumza kabla ya kutoa beji hizo, Malinzi aliwapongeza waamuzi hao, huku akisema Tanzania imevunja rekodi kwa kuwa na waamuzi wengi kwani imeshika nafasi ya pili Afrika baada ya Misri inayoongoza kwa kuwa na waamuzi 22.Alisema waamuzi hao wanatakiwa kuendelea kujifunza na kutumia nafasi waliyopata katika kuitangaza nchi kimataifa, akiwakumbusha pia, umuhimu wa kuzingatia sheria za soka katika kuchezesha mchezo wa haki.Nawapongeza wote waliopata beji za Fifa, tunaamini kwamba mtakapoitwa kuchezesha michezo ya Afrika au mingine mikubwa mtatumia miiko yenu na sheria zilizowekwa katika kututangaza, alisema.Kwa upande wake Mwenyekiti wa Kamati ya Waamuzi, Salim Chama alisema wanategemea kuongeza idadi ya waamuzi kwa kadri miaka inavyokwenda ambao watakuwa na leseni katika ngazi zote.Pia, alisema watakwenda kuanzia katika shule kutafuta waamuzi ambao wataendelezwa kielimu kwa manufaa ya baadaye.Tuna mikakati mingi ya kuhakikisha kuwa tunaongeza idadi ya waamuzi kuanzia kwenye mashule, ili baadaye tuwe na waamuzi zaidi ya wale tulionao sasa,alisema.Akizungumza kwa niaba ya waamuzi wenzake Mwamuzi Msaidizi Hellen Mduma alishukuru TFF kwa kuwasaidia na kufanikiwa kupata beji hizo, na kuwahimiza kuzidisha juhudi kwa ajili ya kuongeza idadi wanawake kuwa kubwa zaidi ya iliyopo sasa ambapo bado ni wachache.  <topic>: MICHEZO 